***Andrej Rubljov*** (rus. *Андрей Рублёв*), rjeđe prikazivan pod naslovom ***Strasti po Andreju*** (rus. *Страсти по Андрею*) je sovjetski crno-bijeli biografski film snimljen 1966. godine u režiji Andreja Tarkovskog, poznat kao jedno od najznačajnijih ostvarenja u filmografiji Tarkovskog, kao i u historiji sovjetske i svjetske kinematografije uopće.

Naslovni protagonist, čiji lik tumači Anatolij Solonjicin, je znameniti ruski pravoslavni monah i slikar Andrej Rubljov. Radnja se odvija u nekoliko epizoda smještenih na prijelaz iz 14. u 15. vijek, u doba kada se srednjovjekovne ruske kneževine nastoje osloboditi mongolske i tatarske vlasti, te kako Rubljov ima priliku vidjeti kako njegovu zemlju muči glad, siromaštvo, ratovi, ali i zadrtost i neprijateljski odnos vlasti prema svima koji misle i rade drukčije od uobičajenog. Film je izazvao veliku pažnju zbog toga što je kao protagonista imao lik koji je samodeklarirani kršćanin koji nastoji svoj život uskladiti s načelima vjere, odnosno što je veličao individualizam, a što je predstavljalo suprotnost kako državnom ateizmu, tako i kolektivizmu kao službenoj ideologiji tadašnjeg SSSR. Na Zapadu su bila česta tumačenja da je prikaz srednjovjekovne Rusije u stvari metafora stanja u suvremenoj Rusiji, pa se, tako scena u kojoj protagonist svjedoči tajnim poganskim ritualima shvaćala kao alegorijski prikaz položaja kršćana prisiljenih da u tajnosti ispovijedaju svoju vjeru pod komunističkom vlašću.

Tarkovski je pripreme za snimanje otpočeo 1961. godine, ali je sredstva od Mosfiljma osigurao tek nekoliko godina kasnije. Tarkovski je nakon premijere imao strahovite probleme sa cenzurom, tako da je originalnu verziju od 205 minuta morao skratiti na 186 minuta, prije svega zbog zamjerki na naturalističko i eksplicitno nasilje (uključujući scene prilikom čijeg snimanja je jedna krava živa spaljena) i scene golotinje koje su tada bile neuobičajene za kinematografije Istočnog bloka. Iako je skraćena verzija nakratko prikazana u Moskvi krajem 1966. godine, njena dalja distribucija je zapriječena; vijesti o filmu su, međutim, došle do međunarodne javnosti, te su sovjetske vlasti nakon dosta oklijevanja, bojeći se negativnih reakcija dozvolile da se film prikaže na Kanskom festivalu 1969. godine. U SSSR-u je distribuiran tek 1971. godine nakon što je Larisa Tarkovskaja, druga supruga Andreja Tarkovskog, uspjela za dozvolu izlobirati tadašnjeg sovjetskog premijera Alekseja Kosigina. Integralna verzija je distribuirana tek sredinom 1990-ih.

Vanjske veze
------------

* *Andrei Rublev* na AllMovie-u ()
* *Andrei Rublev* na sajtu IMDb
* Andrei Rublev Arhivirano 2015-07-21 na Wayback Machine-u at official Mosfilm site with English subtitles
* Criterion Collection Essay by J. Hoberman
* Voted #8 on The Arts and Faith Top 100 Films (2010) Arhivirano 2010-07-22 na Wayback Machine-u
* «Андрей Рублёв» Arhivirano 2010-04-06 na Wayback Machine-u на сайте проекта об Андрее Тарковском
* Фотографии со съёмок Arhivirano 2016-03-05 na Wayback Machine-u
* Страсти по Андрею
* «Загадка Андрея Рублева» Arhivirano 2021-05-14 na Wayback Machine-u — фильм Сергея Карпухина на сайте Медиа-архив «Андрей Тарковский»

| * p
* r
* u
Andrej Tarkovski |
| --- |
| 
* Filmografija
* Nagrade

 |
| kaorežiser | 

|  |  |
| --- | --- |
| Cjelovečernji filmovi | 
* Ivanovo djetinjstvo
* Andrej Rubljov
* Solaris
* Ogledalo
* Stalker
* Nostalgija
* Tempo di Viaggio
* Žrtva

 |
| Studentski filmovi | 
* Ubice
* Danas neće biti odsustva
* Parni valjak i violina

 |

 |
| Scenariji | 
* Koncentrat
* Hoffmanniana

 |
| Knjige | 
* Prikazano vrijeme
* Martirolog (dnevnik)

 |
| Djela o Tarkovskom | 
* Moskovska elegija
* Dan u životu Andreja Arseneviča

 |

| * p
* r
* u
Filmovi čiji je autor Andrej Končalovski |
| --- |
| Cjelovečernji filmovi | 
* *Prvi učitelj* (1965)
* *The Story of Asya Klyachina* (1966)
* *Uncle Vanya* (1970)
* *Romansa o zaljubljenima* (1974)
* *Siberiade* (1979)
* *Runaway Train* (1985)
* *Duet for One* (1986)
* *Shy People* (1987)
* *Tango & Cash* (1989)
* *The Inner Circle* (1991)
* *Assia and the Hen with the Golden Eggs* (1994)
* *Lumière and Company* (segment) (1995)
* *House of Fools* (2002)
* *To Each His Own Cinema* (segment: "Dans le Noir") (2007)
* *The Nutcracker in 3D* (2010)
* *The Postman's White Nights* (2014)

 |
| Televizija | 
* *The Odyssey* (1997)
* *The Lion in Winter* (2003)

 |
| Scenariji | 
* *Parni valjak i violina* (1961)
* *Andrej Rubljov* (1966)
* *The Seventh Bullet* (1972)

 |